רב קהילת "ניגון הלב" שבעמק יזרעאל, ממייסדי המדרשה ליהדות ישראלית באורנים, מראשי בית המדרש לרבנות ישראלית [מיסודם של מכון הרטמן והמדרשה באורנים].
ראש הישיבה התיכונית "מקור חיים" ומייסד בית המדרש להתחדשות. יוזם ומדריך ברחבי הארץ חבורות לימוד לגילאים שונים.
משוררת. אוסף שיריה האחרון 'מלאך החדר' ראה אור בהוצאת הקיבוץ המאוחד ומוסד ביאליק.
שירת הבקשות הספרדית-ירושלמית מבוססת על מסורת העיר חלבּ הלא היא ארם-צובה שבסוריה והיא מושרת עד ימינו אנו בכל שבתות החורף במספר בתי כנסת בירושלים. שישה פייטנים מובילים במסורת זו ישירו מתוך שירת הבקשות.
בפולין בין מלחמות העולם, לימד האדמו"ר מפיאסצנה- הרב קלונימוס קלמיש שפירא, את תלמידיו טכניקת מדיטציה לשינוי תודעתי ונפשי. אנחנו נקרא ונתבונן בתיאור התרגול שנכתב על ידי תלמידו, ונתרגל אותה ביחד.
הרב ד"ר ג'יימס ג'ייקובסון-מייזלס הוא המייסד של 'אור הלב'- מרכז לרוחניות ומדיטציה יהודית. מלמד פרקטיקות רוחניות יהודיות ורוחניות יהודית באוניברסיטת חיפה, מכון פרדס, ישיבת הדר וברחבי העולם.
הניגון, הבכיה, השחוק, האנחה, הזעקה, הדומיה, המחול - כמעיינות שיש בכוחם לחיות ולחדש יצירה, חיים ותפילה. נחווה שעה של קריאה בטקסט, שיחה וניגונים.
הרב שי זרחי - רב קהילת "ניגון הלב" שבעמק יזרעאל, ממייסדי המדרשה ליהדות ישראלית באורנים, מראשי בית המדרש לרבנות ישראלית [מיסודם של מכון הרטמן והמדרשה באורנים].
במהלך חמש השנים האחרונות התגבש בקהילת ציון נוסח תפילת 'קבלת שבת' ייחודית המושכת אליה ישראלים רבים מכל קצוות הקשת לצד יהודים מרחבי תבל. תפילה המשלבת כוונות ונוסחים מסורתיים שונים, לצד ניגוני ושירי ארץ ישראל. קבלת שבת של קיבוץ גלויות והתקבצות הרוח של אוצרות העם הנאספים זה עם זה אל תפילה אחת בציון.
הרַבָּה תמר אלעד-אפלבום - כיהנה כרב קהילת מגן אברהם בנגב; רב קהילה בניו יורק לצד הרב גורדון טאקר; סגנית דיקן בית המדרש לרבנים ע"ש שכטר בירושלים. מייסדת ציון קהילה ארצישראלית בירושלים וממייסדי בית המדרש לרבנות ישראלית.
נלמד על העוצמה של הגשם ועל הרכות שבו ומתוך הלימוד נעבור להתנסות - איך הכוחות השונים משפיעים על איכות התפילה.
תפילה מעורבת של דתיים וחילונים היא מעשה של התמזגות וביטול מחיצות בין מתפללות ומתפללים שניגשים לתפילה ממקומות שונים ורחוקים, האתגרים שתפילה מעורבת מזמנת לקהילה, ועל הסיבות שבגללן שווה לנו להתמודד.
קרן אפלבאום ריף - ראש ארגון הבוגרים של 'עין-פרת' המדרשה באלון מזה עשר שנים ומובילה את 'בית פרת' ירושלים. בוגרת תואר ראשון למחשבת ישראל וסטודנטית לתואר שני בחינוך יהודי, לומדת בבית המדרש לרבנות ישראלית.
אסתר אוטולנגי - שליחת הציבור של מניין קבלות השבת, בוגרת האקדמיה למוזיקה, וסטודנטית ללימודי היהדות במכון שכטר, גדלה בקהילה יהודית באיטליה, והיום גרה בירושלים.
המשוררים בַּכֹּל סרלואי ועמיחי חסון, מכתב העת מַשִּׁיב הָרוּחַ, ישוחחו על תפילת גשם, ועל הרווח הדק שבין תפילה לשירה ובין האמנות לאמונה. בסדנא נעסוק במדרשי גשם, ובאופנים השונים בהם ניתן לבקש גשמים. בסדנא ישוחחו המשוררים על שירי תפילה שלהם ושל אחרים ועל חוויית הכתיבה תוך קריאה משיריהם ושיתוף חי עם הקהל.
בַּכֹּל סרלואי - משוררת, מורה ומבקרת ספרות. זוכת פרס שרת החינוך לשנת 2015 למשוררים בראשית דרכם ובפרס דוליצקי לשירה לשנת 2017. הוציאה שני ספרי שירה: "בית בחיק הלילה" , "סכין שלופה אור"
עמיחי חסון - משורר, עורך ויוצר קולנוע, בוגר מזמור- כיתת השירה של משיב הרוח, זוכה פרס שרת החינוך לשנת 2015 למשוררים בראשית דרכם. "מדבר עם הבית" הוא ספר השירה הראשון שפרסם.
המקום לצורך זה הוא המקום הקדוש, המקדש, האל כ’מקום’, והאדם עצמו נשתמש בשורה של טקסטים, בתפילות כפשוטן, בתפילות במהותן, ובשירים שהם תפילה.
אגי משעול, משוררת. אוסף שיריה האחרון 'מלאך החדר' ראה אור בהוצאת הקיבוץ המאוחד ומוסד ביאליק.
האם התפילה יכולה להניע מציאות?
האם יכול אדם הנון במשבר עמוק להניע את המציאות באמצעות התפילה. האם יוכל להניע את האל? איך מתרחשת תנועה זו ? מי הוא האל שתפילה מניעה אותו והיכן הוא מצוי? הסדנה תכלול שיחה לימוד ושיתוף.
צילה חיון היא ראש אגף חינוך ותרבות בספרייה הלאומית. בעבר הקימה וניהלה את חברת "חותם". מחברת הספר "מהתחלה"
התפילה כחוויה קהילתית-חברתית: הקרנת סרטים של בוגרי בית ספר "מעלה"
האווירה הפסטורלית, השקט והבדידות במנזר, סבך של מחלוקות שמעיב על חגיגות מאה שנה להיוסדו של בית הכנסת "עדס", וחרם קהילתי על מנחם בן השלושים שרק הוא יכול להשלים מניין לתפילת "כל נדרי", מעמתים את הגיבורים דרך התפילה עם הקהילה שאליה בחרו להשתייך.
צפייה בסרטים: 'גן נעול' במאית: אפרת כהן, 2013. 'עדס' במאית: אביטל ליבנה-לוי, 2005. 'תפילה זכה' במאית: שרה בק דור, 2000.
תפילות לגשם מזמורים עתיקים ושירת נשים מרחבי העולם. מקהלה עולה מבין הספרים ויוצרת דימויים ותמונות קוליות משתנות במרחב של אולם הקריאה הכללי. בביצוע אנסמבל דודולה DODOLA - בוגרות ביה"ס לתאטרון חזותי.
ניצוח, שירה וניהול אומנותי: מירב בן דוד.
בתמיכת ביה"ס לתיאטרון חזותי.
לאורך הדורות, העיר ירושלים עמדה במרכז שירים ותפילות, עממיים ודתיים כאחד. כל אלה יצרו פסקול ייחודי עבור העיר.
הצטרפו למסע אודיו-ויזואלי בין קהילות יהודיות נשכחות, שקולן הונצח ונשמר בהקלטות שטח מארכיון הצליל הלאומי ,יחד עם כתבי יד נדירים מאוצרות הספרייה הלאומית.
עמנואל ויצטום - אומן סאונד ומולטי-מדיה. עבודותיו הוצגו פבסטיבלים בארץ ובחו"ל שימש כיועץ אמנותי לפסטיבל ישראל ולמנהל האמנותי של "המעבדה- מרכז רב-תחומי בירושלים"
המקהלה הוותיקה המונה כ-40 חברים תציג עיבודים מקוריים לשלוש תפילות מעולמות שונים: יצירה מאת המלחין היהודי איטלקי בן המאה ה-16- סלומונה רוסי, שיר גוספל ויצירה מאת המלחין הישראלי אנדרה היידו.
הזדמנות חד פעמית לפגוש בכמה מכתבי היד הנדירים מאוצרות הספרייה הלאומית. הפריטים בתצוגה מוקדשים לעולם הפיוט והתפילה משלל קהילות ועדות ומשלל אירועים ומועדים במעגל החיים היהודי.
סדנא לכתיבת שירי תפילה עם המשוררת בַּכֹּל סרלואי.
בכל סרלואי משוררת, מורה ומבקרת ספרות. זוכת פרס שרת החינוך לשנת 2015 למשוררים בראשית דרכם ובפרס דוליצקי לשירה לשנת 2017. הוציאה שני ספרי שירה: "בית בחיק הלילה" , "סכין שלופה אור"
לאחר עבודת איסוף ארוכת שנים כינסנו לספר מאה ואחד פיוטים ממגוון קהילות ישראל - לכל עת, לשבת, למעגל החיים ולמעגל השנה.
פיוטים ולחנים נגישים ונוגעים המלווים בדברי רקע בתווים ובאקורדים, אשר הופכים אט אט לחלק מפס הקול היהודי-ישראלי.
לרגל ההוצאה לאור של הספר, הרכב מוסיקלי המבוסס על יוצרי הספר ואורחים בחרו פיוטים מתוך הספר, אותם ישירו יחד עם הקהל.
בהשתתפות: יגל הרוש, אלעד גבאי, אליהו דגמי, יוני שרון, שלמה כהן, מעיין ליניק, יאיר הראל, אורי קרויזר, יהלה לחמיש, רונה קינן.
מימים רחוקים משנים קדמוניות עוד טרם נתקנו התפילות, טרם הומצא הסידור, טרם נוצק הנוסח - הייתה ההתבודדות: אדם עומד לבדו ושופך את שיחו נוכח פני ה'.
הרב דוב זינגר הוא ראש הישיבה התיכונית "מקור חיים" ומייסד בית המדרש להתחדשות. יוזם ומדריך ברחבי הארץ חבורות לימוד לגילאים שונים.
מקבלת שבת בנמל תל אביב בהשתתפות מאות אנשים ועד ערבי שישי אינטימיים בלב תל-אביב מסע בן 13 השנים של בית תפילה ישראלי. נוסח התפילה שלנו מכוון לחבר בין מקורות מסורתיים לבין התרבות הישראלית. 'מנהג המקום' ששואב את עוצמתו מן המרחב העירוני, הים, התרבות העברית וגם החילונית.
רני יגר - נולד והתחנך בתל אביב, גר בירושלים. מייסד עמית ויו”ר ועד המנהל של 'בית תפילה ישראלי'. עמית מחקר וחבר הנהלת בארי במכון שלום הרטמן. בוגר המחזור הראשון של התכנית לרבנות ישראלית. נשוי ואב לארבעה.
הרב אסטבן גוטפריד - מייסד עמית ומנהל של 'בית תפילה ישראלי' ומנהיג את הקהילה ואת הארגון שצמח בעקבותיה מאז הקמתם. הוסמך לרבנות בתוכנית הישראלית לרבנות של היברו יוניון קולג’ בירושלים. בוגר המחזור הראשון של התכנית לרבנות ישראלית. מתגורר בתל אביב, נשוי ואב לשניים.
האדמו"ר מפיאצסנה פיתח תורה רוחנית מקיפה, במסגרתה המתרגל היהודי מגיע לדרגות של נבואה על ידי התבוננות פנימית וניתוח רגשותיו ותודעתו. בסדנא נתוודע לעיקרי דרכו הרוחנית ונתרגל את המדיטציה שהוא הורה.
ד"ר תומר פרסיקו הוא חוקר של הדת העכשווית, עמית מחקר במכון שלום הרטמן ומרצה בחוג למדעי הדתות באונ' תל אביב.
סדנה בהנחיית ברוך ברנר העוסקת ביחסים בין שקט, קול ושירה ככלים משניי תודעה בתהליך התפילה.
ברוך ברנר - ממובילי קהילת החגים בכפר האמנות האקולוגי ורטיגו, קהילה העוסקת בעשר השנים האחרונות בבירור ולימוד מושג התפילה ובחיפוש אחר כלים המאפשרים להעצים תהליכי תפילה.
גילוי של סודות זמרת הפיוט בארכיון הצליל של הספרייה הלאומית. נתחקה אחר הגלגולים של לחני הפיוטים באמצעות האזנה להקלטות נדירות, נשווה בין לחנים שונים של קהילות ישראל השונות, וננסה לענות על השאלה מה נשמר בזיכרון ומה נשכח ולמה.
התפילה כחוויה קיומית בין בורא לנברא - הקרנת סרטים של בוגרי בית הספר "מעלה"
צפיה בסרטים: 'תענית דיבור', במאית: הדר פרידליך, 1996. 'קיר סדק דמעה', במאית: תהילה רענן, 2015. 'סיפור על גשם', במאית: ברכה יניגר, 2013. 'דודה דיה' במאי: משה חורי, 2000.
תפילה חילונית - הכיצד?
הרב תמיר ניר וחברים שרים ומשוחחים.
הרב תמיר ניר - נשוי ואב ל-3. תושב בית הכרם, ירושלים. ראש הישיבה החילונית בינ"ה, רב קהילת 'אחו"ה בכרם' בירושלים, יו"ר מרכז השל, חבר מועצת העיר וסגן רה"ע ירושלים לשעבר. בעל תואר שני בחינוך יהודי פלורליסטי, אדריכל ומתכנן אורבני, מורה ואיש חינוך.
בשנת 2005 הוציאה ד"ר עליזה לביא לאור את הספר "תפילת נשים" שהפך לרב מכר ותורגם לשפות שונות. הספר מבקש להחיות את תפילותיהן של מנהיגות, אמהות- של נשים יוצרות והוא תוצר של מסע בן 3 שנים שחצה יבשות וזמנים.
The Jewish tradition sees prayer as something which is fixed, to be repeated in almost identical form three times a day throughout the week. Under these circumstances, prayer is liable to become boring, empty, and even loathsome. In this workshop we will experience, share and discuss ways to deal with this challenge of prayer - in words, melodies and more.
בהשתתפות: דרור יהושע ויניב עובדיה.
דרור יהושע - מחנך בלימוד גמרא - לאקטיביזם חברתי ופעיל חברתי בשדה החינוכי. ממייסדי מניין דגל יהודה, ממקימי 'ממזרח שמש', מלמד במכון הרטמן.
אנסמבל הפיוט של מכון בן צבי הוא הרכב קולי ייחודי בתחומו המבצע שירת קודש עברית ממרחבים שונים בצפון אפריקה, בפרשנות מקורית, שורשית ונועזת.
שירים מיסטיים מהמסורת המוסיקלית הייחודית של איזור תפילאלת שבדרום מרוקו, זאת, תוך שירה מקהלתית יוצאת דופן השואבת השראה מהטראנס של הגנאווה, ממסורות צפון אפריקאיות והמזרח התיכון ומשירת בית הכנסת. לאחר כעשר שנות עבודה והופעות ברחבי הארץ ועד פסטיבל WOMAD שבאוסטרליה משיק האנסמבל את דיסק הבכורה היוצא לאור בשיתוף המרכז לחקר המוסיקה היהודית באוניברסיטה העברית וחברת נענע דיסק.
"…מוסיקת עולם מובהקת, שברגעים הגבוהים והמהפנטים שלה נדמית כמוסיקה מחוץ לעולם…"
הגשם בארץ ישראל מבטא מערכת יחסים שלמה בין האדם, הטבע ואלוהים.
על פי המסורת העברית החל מז' במרחשוון מוסיפים לתפילה את הבקשה – משיב הרוח ומוריד הגשם ועולים מדרגה בתפילה על ירידת הגשמים. בשנים האחרונות אנחנו חווים בצורת הולכת ונמשכת, האדם וכל הטבע צמאים למים בעוד מאגרי המים הולכים ומתרוקנים. מכוני ההתפלה יוצרים מים אבל לצרכי האדם בלבד, הטבע כולו נשאר צמא ובולענים נפערים במקומות היובש. בימים אלו חקלאים נושאים עיניהם למרום לראות בדל עננה ומחכים לברכת השמים. זהו הזמן בו אנו רוצים להתעורר לתפילה יחד עם כל שוכני הארץ הזו ועם הטבע כולו.
למעגל המסיים של הלילה לקראת בוקר, יתכנסו יחד בעלי ובעלות תפילה ואמנים מעולמות שונים בכדי לבקש על הגשם בכל העולמות.
יש לכם ניגון משפחתי מיוחד שלא שמעתם במקומות אחרים? אפילו אחד בודד?! יש לכם נוסח תפילה מיוחד? פיוט לא מוכר? נשמח מאוד לתעד ולהקליט אתכם.
מלאו שאלון תיעוד, וההקלטה תשמש אותנו באתר ותישמר בארכיון הצליל הלאומי בספרייה הלאומית.
לאורך כל הערב מתחילת האירוע ועד השעה 01:30 יפעל חדר תיעוד עם מכשירי הקלטה.
כנס הפיוט והתפילה בספרייה הלאומית מבקש ליצור מקום למפגש חוויתי ורעיוני מרחיב גבולות עבור יחידים וקהילות שונות ומגוונות אשר המשותף לכולם הוא העיסוק בצורך האנושי להתפלל.
הסידור והתפילה הם אחד מאוצרות הרוח והתרבות הגדולים של העם היהודי לדורותיו. יחד עם זאת, התפילה נתפסת כדבר מפריד הנעשה בבית כנסת שבו כל עדה וכל קבוצה נפגשת לעצמה ומתפללת את תפילותיה. מאידך, קהלים רחבים מדירים עצמם מהתפילה. מטרת הכנס הוא לפתוח חלונות ופתחים אל הנפש האנושית המשתוקקת להתפלל, אל מסורות התפילה הייחודיות שצמחו בקהילות ישראל במשך אלפי שנים. כל קהילה והדרכים המיוחדות לה בתפילה, מילים, נוסחים וניגונים משלה, שנוצרו במהלך הדורות תוך מפגש עם הסביבה בתוכה חיו, וממשיכים להיווצר עד רגעים אלו ממש. הכנס מבקש להיות מקום שבו ניתן לשתף, להקשיב וללמוד זה מזה. ליצירת הכנס שותפים אנשים, ארגונים וקהילות רבות אשר יבואו וישמיעו את קולם המיוחד, בסוד קולות רבים המבקשים את האחד.
ההרשמה לסדנאות מתבצעת בכניסה לאירוע. מספר המקומות בכל סדנא מוגבל, מומלץ מאוד להגיע מוקדם כדי להבטיח מקום בסדנאות בהן תרצו להשתתף.